

**"Басым тауарлар мен қызметтердің бірыңғай картасын бекіту туралы" Қазақстан Республикасы Үкіметінің 2013 жылғы 27 ақпандағы № 187 қаулысына толықтырулар енгізу туралы**

***Күшін жойған***

Қазақстан Республикасы Үкіметінің 2013 жылғы 20 желтоқсандағы № 1355 қаулысы. Күші жойылды -Қазақстан Республикасы Үкіметінің 2022 жылғы 15 қыркүйектегі № 701 қаулысымен

      Ескерту. Күші жойылды - ҚР Үкіметінің 15.09.2022 № 701 қаулысымен.

      Қазақстан Республикасының Үкіметі **ҚАУЛЫ ЕТЕДІ**:

      1. "Басым тауарлар мен қызметтердің бірыңғай картасын бекіту туралы" Қазақстан Республикасы Үкіметінің 2013 жылғы 27 ақпандағы № 187 қаулысына (Қазақстан Республикасының ПҮАЖ-ы, 2013 ж., № 18, 309-құжат) мынадай толықтырулар енгізілсін:

      көрсетілген қаулымен бекітілген Басым тауарлар мен қызметтердің бірыңғай картасында:

      "Химия өнеркәсiбi саласының басым тауарлары (тауар топтары) мен қызметтерiнiң тiзбесi" деген 4-бөлім мынадай мазмұндағы реттік нөмірі 8-жолмен толықтырылсын:

      "

|  |  |
| --- | --- |
| 8 | Инжинирингтік қызметтер және ғылыми зерттеулер мен әзірлемелер жөніндегі қызметтер |

      ";

      "Көлік-коммуникациялық кешен саласындағы тауарлар (тауар топтары) мен қызметтердің тізбесі" деген 7-бөлім мынадай мазмұндағы реттік нөмірлері 2, 3, 4 және 5-жолдармен толықтырылсын:

      "

|  |  |
| --- | --- |
| 2 | Жүрдек теміржол магистральдары үшін сұранысқа ие рельстер шығару |
| 3 | Қазақстанның темір жолдарына арналған бағыттамалы өнімдер шығару |
| 4 | Технологиялық жабдыққа қызмет көрсету |
| 5 | Металл өңдеуші және дәнекерлеуші жабдықтарға қызмет көрсету |

      ";

      "Мұнай және газ саласындағы тауарлар (тауар топтары) мен

      қызметтердің тізбесі" деген 8-бөлім мынадай мазмұндағы реттік нөмірлері 7, 8, 9, 10, 11, 12, 13, 14, 15, 16, 17, 18 және 19-жолдармен толықтырылсын:

      "

|  |  |
| --- | --- |
| 7 | Геофизикалық қызметтер |
| 8 | Ұңғымаларды перфорациялау |
| 9 | Суасты жабдығы және ұңғымаларды тестілеу |
| 10 | Ұңғымаларды қышқылмен өңдеу |
| 11 | Ұңғымаларды каротаждау |
| 12 | Жоғары технологиялы бұрғылау ертінділері |
| 13 | Қашаулар өндірісі және оларға қызмет көрсету |
| 14 | Ұңғымаларды цементтеу |
| 15 | Автоматты басқару, бақылау-өлшеу жабдықтарының қауіпсіздігі  жүйелерін жобалау, әзірлеу, өндіру және оларға техникалық қызмет көрсету |
| 16 | Бұрандалы сорғыларды, газ тарату пункттерінің өндірісін ұйымдастыру және оларға қызмет көрсету |
| 17 | Геологиялық барлау |
| 18 | Бұрғылау жұмыстары жөніндегі қызметтер (оның ішінде теңіздік  бұрғылау, көлденең бұрғылау) |
| 19 | Сейсмологиялық барлау |

      ".

      2. Осы қаулы алғашқы ресми жарияланған күнінен бастап қолданысқа енгізіледі.

|  |  |
| --- | --- |
| Қазақстан Республикасының |  |
| Премьер-Министрі | С. Ахметов |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК